Menara Burana

Menara Burana ialah sebuah menara masjid besar di Lembah Chuy di utara Kyrgyzstan. Ia terletak 80 kilometer timur dari ibu negara Kyrgyzstan, Bishkek, berdekatan dengan bandar Tokmok. Menara tersebut, dengan penanda kubur,  beberapa kerja tanah dan sisa-sisa binaan istana serta tiga makam, ialah semua yang tinggal daripada bandar purba Balasagun, yang ditubuhkan oleh kaum Kekhanan Karakhanid di hujung abad ke-9. Menara tersebut dibina pada abad ke-11 dan digunakan sebagai templat untuk menara masjid yang lain. Sebuah tangga di luar dan sebuah tangga berpusing curam di dalam menara membenarkan pelawat untuk naik ke puncak. Ia adalah antara pembinaan seni bina yang tertua di Asia Tengah.Menara Burana Journal of Nomads

Menara tersebut asalnya setinggi 45 meter. Namun, sepanjang beberapa abad, beberapa gempa bumi membuat kerosakan yang ketara terhadap menara tersebut. Gempa bumi besar yang terakhir pada abad ke-15 menghancurkan bahagian atas menara berkenaan, menurunkannya hingga ketinggiannya sekarang, iaitu 25 meter.Discovery Kyrgyzstan: Menara Burana Discovery Kyrgyzstan Pada awal tahun 1900-an, pendatang haram Rusia yang bergerak ke kawasan tersebut menggunakan sebahagian daripada batu bata menara itu untuk projek binaan yang baru."Cara untuk pergi ke Menara Burana" Adventures of Lil Nicki Sebuah projek pengubahsuaian dijalankan pada tahun 1970-an bagi memulihkan asasnya dan membaiki bahagian menara yang menghadap arah barat, yang diancam kerobohan.

Seluruh tapak itu, termasuk makam-makam, asas istana dan penanda kubur, sekarang berfungsi sebagai sebuah muzium. Terdapat juga bangunan kecil di tapak tersebut yang mengandungi maklumat bersejarah serta artifak yang dijumpai di tapak itu dan kawasan berdekatan.Lawatan ke Menara Burana di Kyrgyzstan Unusual Traveler

 Legenda 
Sebuah legenda yang berkaitan dengan menara ini mengatakan bahawa seorang anak khan yang berkuasa baru dilahirkan. Khan tersebut menyambut peristiwa tersebut dengan memanggil semua penilik nasib dan orang arif dari seluruh negara untuk memberitahunya nasib dan masa depan anaknya. Seorang lelaki tua mengatakan bahawa anaknya akan mati daripada gigitan labah-labah pada hari jadi ke-16nya. Untuk melindunginya, khan tersebut membina menara yang tinggi untuk anaknya tinggal di dalam, bersendirian. Hamba-hamba khan tersebut membawa anak khan itu makanan, menghantarnya dalam sebuah bakul dengan menaiki tangga yang terletak menentang menara. Semua penghantaran diperiksa dengan teliti untuk memastikan labah-labah tidak boleh memasuki menara tersebut.

Pada hari jadi ke-16nya, khan berkenaan menyambut hari jadi anaknya dengan membawa sebuah bakul berisi buah-buahan untuknya. Khan tersebut gagal untuk menyedari bahawa seekor labah-labah berbisa telah menyembunyikan dirinya dalam bakul tersebut. Apabila anaknya mengambil sebiji buah, labah-labah itu menggigit dan membunuhnya. Khan itu amat sedih dan menangis dengan kuat, sehingga sebahagian daripada menara tersebut roboh."Legenda Menara Burana" Journal of Nomads

Legenda tersebut dibuktikan palsu apabila gempa bumi yang menghancurkan menara tersebut pada abad ke-15 ditemui.

 Juga lihat 

 Menara masjid

 Rujukan 

Kategori:Menara di Asia
Kategori:Menara masjid
Kategori:Menara
Kategori:Muzium
Kategori:Seni bina Islam